**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**„Celková cena za dodanie požadovaného predmetu zákazky vyjadrená v EUR bez DPH“**

**(pre obidve časti predmetu zákazky)**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Celková cena za dodanie požadovaného predmetu zákazky vyjadrená v EUR bez DPH (pre obidve časti predmetu zákazky).**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná celková cena za dodanie požadovaného predmetu zákazky vyjadrená v EUR bez DPH, uvedená v ponuke uchádzača podľa prílohy č. 3 týchto súťažných podkladov pre jednotlivé časti predmetu zákazky. Všetky ceny uvedené v ponuke uchádzača podľa prílohy č. 3 týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria:**

Celková cena za dodanie požadovaného predmetu zákazky vyjadrená v EUR bez DPH

Systém EKS automatizovane označí ponuku s najnižšou Celkovou cenou za dodanie požadovaného predmetu zákazky vyjadrenú v EUR bez DPH za prvú, ponuku s druhou najnižšou Celkovou cenou za dodanie požadovaného predmetu zákazky vyjadrenú v EUR bez DPH za druhú, ponuku s treťou najnižšou Celkovou cenou za dodanie požadovaného predmetu zákazky vyjadrenú v EUR bez DPH za tretiu, atď. Ponuku uchádzača, ktorú systém EKS automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakej celkovej ceny za dodanie požadovaného predmetu zákazky vyjadrenej v EUR bez DPH viacerých uchádzačov, rozhoduje o poradí ponúk:

pre  časť 1: vyššia prevádzková doba filtračno-ventilačnej jednotky nad rámec minimálne stanovenej požiadavky verejného obstarávateľa v bode 2 položky č. 1.2.1 opisu predmetu zákazky pre časť 1,

pre časť 2: menšie množstvo dezinfekčného prostriedku, ktoré pri použití v mobilnej dekontaminačnej jednotke buď priamo alebo po zriedení koncentrátu (pomocou primiešavača) bude stačiť na zabezpečenie nepretržitej prevádzky na min.10 hodín podľa minimálne stanovenej požiadavky verejného obstarávateľa v bode 2 položky č. 1. opisu predmetu zákazky pre časť 2.